Berita tergempar baru diterima. Pihak berkuasa kata Brian juga hilang.
Berpuluh-puluh pembantah turun di kejiranan Florida
di rumah ibu bapa Brian Laundrie…
…mengatakan mereka enggan beredar selagi tiada jawapan.
Kosongkan jalan!
Perubahan besar dalam kes ini.
Kini, ada dua orang muda hilang.
Reaksi pertama apabila dengar yang Brian hilang,
"Tak, dia larikan diri."
Tiada sesiapa tahu dia di mana, termasuk polis dan FBI.
Ibu bapanya juga tak tahu.
Pakar bertanya adakah Brian
kelihatan mungkin akan bunuh diri
atau seseorang yang cenderung melarikan diri.
Gabby masih hilang.
Satu-satunya orang yang bersamanya lesap.
Semua orang kecoh tentang Brian,
tapi saya masih fikir, "Saya perlu cari anak saya."
PERKEMBANGAN BAHARU
Media fokus kepada Brian yang hilang.
Namun ketika siasatan,
kami perlukan mayat untuk buktikan jenayah.
Kami tak boleh tahan Brian.
Fokus utama kami ialah mencari Gabby.
Masih tiada berita daripada pihak berkuasa tentang lokasinya.
Pihak berkuasa meminta sesiapa yang nampak pasangan itu
untuk menghubungi FBI.
Kami minta bantuan orang awam dan mereka amat membantu.
Kami terima sekitar dua hingga tiga ratus maklumat sehari,
di seluruh negara.
Hari ini, ada orang siar mereka jumpa gambar Gabby
di latar belakang daripada gambar orang lain yang ditag.
Saya sedang menatal telefon
dan ada hantaran TikTok
daripada gadis bernama Miranda.
Hai, nama saya Miranda Baker.
Pada 29 Ogos,
saya dan kekasih tumpangkan Brian di Taman Negara Grand Teton.
Harap hantaran ini boleh bantu seseorang cam dia
sebab saya nampak dia dari TikTok.
Saya fikir, "Bunyinya macam orang yang saya tumpangkan."
Saya terus hubungi Syerif Daerah Teton.
Lokasi terakhir van yang diketahui
adalah maklumat penting untuk kami kecilkan kawasan pencarian.
Saya rasa pada minggu kedua bulan September
ketika kami mula dengar cerita tentang Gabby.
Apabila dengar orang nomad hilang,
ceritanya segera tersebar dalam komuniti.
Disebut di media sosial.
Mereka belum kenal pasti sebagai Gabby…
Kami fokus pada garis masanya.
FBI menganggarkan pada 21 hingga 24 hari bulan.
Kami tiada di sana ketika itu.
Pada 27 Ogos,
kami mencari tempat untuk bermalam.
Kawan-kawan cadangkan untuk pergi ke Spread Creek.
Kami datang, tidur dan teruskan perjalanan.
Saya sedang sunting video YouTube kami
daripada garis masa Spread Creek pada 27 Ogos.
Saya sedang duduk bersama telefon.
Saya dapat notifikasi daripada rakan RV kami.
Mereka kata, "Red White dan Bethune, periksa rakaman awak.
Garis masa telah berubah."
Saya baca hantaran Perkhidmatan Taman Negara.
Tertulis di situ, 27 atau 28 Ogos.
Saya terus rasa gerun dan pucat lesi.
Saya ada rakaman pada tarikh itu.
Itu van dia.
Van Gabby.
Saya kata, "Kita akan siarkan.
Kita perlu sebarkan sekarang."
ADAKAH INI VAN GABBY PETITO?
Ketika bangun keesokan harinya, sudah lebih sejuta tontonan.
1.1 JUTA TONTONAN
Saya sangat teruja. Ada rakaman van itu.
Saya berada di pos kawalan depan apabila kami terima video Bethune.
Kawasan itu kelihatan seperti Spread Creek.
Apabila saya tiba di tempat van mereka diletakkan,
saya dapat tengok video dan barisan pokok sepadan,
begitu juga kesan van diparkir yang sepadan.
Kami dapat mengesahkan maklumat yang diperoleh
daripada syarikat telefon, untuk kawasan carian lebih baik.
19 SEPTEMBER
20 HARI BERLALU
Pada hari kedua pencarian,
kami fokus di dasar sungai,
dekat kawasan kali terakhir mereka berkhemah.
Menunggang kuda adalah cara yang baik untuk mencari di kawasan hutan,
jadi kami tugaskan pasukan kuda di Spread Creek.
Begitu juga pasukan yang berjalan kaki.
Tiba-tiba,
seorang ahli pasukan nampak sesuatu yang dipercayai mayat seseorang.
Dia baring mengiring.
Dia dibalut dengan baju panas.
Kali terakhir Gabby disahkan masih hidup
ialah pada 27 Ogos.
Kami jumpa mayatnya pada 19 September.
Antara jangka masa itu,
kami percaya kedudukan mayatnya tak berubah.
Di depannya ialah kesan terbakar di atas tanah,
seolah-olah seseorang cuba nyalakan api,
tapi kami tak jumpa sebarang bahan penyala api.
Kasut butnya tertanggal,
satu di sebelah mayatnya dan kesan terbakar itu.
Dia tak berbaring dalam posisi biasa.
Para penyiasat berpendapat, tempat kejadian telah dibuat-buat.
Kami telah menetapkan zon larangan terbang di taman negara.
Tap masih ada organisasi berita
menghantar helikopter ke kawasan pencarian.
Kita perlu melindungi tempat kejadian segera,
serta maruah Gabby.
Kemudian, koroner memutuskan Gabby mati dibunuh,
akibat trauma benda tumpul dan dicekik.
KECEDERAAN SEPADAN DENGAN DICEKIK
Saya merasakan
emosi yang bercampur baur.
Kami harapkan hasil yang berbeza.
Penyelia FB segera maklumkan keluarganya,
supaya mereka tahu dulu dan bukan daripada media.
PEJABAT SYERIF DAERAH TETON
Pada pagi 19 hari bulan,
mereka beritahu kami…
Ada mayat ditemui sepadan dengan anak kami, Gabby.
Saya tanya, "Awak pasti?
Awak perlu pasti, sebab saya perlu buat panggilan."
Dia kata, "Saya perlu tunjukkan.
Saya tak mahu tunjuk, tapi mungkin awak boleh cam."
Gabby,
terbaring di tanah,
mengiring kiri dalam posisi janin.
Cuma rambutnya terkeluar dari hud di atas kepalanya.
Dia terbaring…
Terbaring berminggu-minggu di atas tanah.
Di hutan.
Ditinggalkan seperti sampah
oleh lelaki yang sepatutnya mencintainya.
Saya terus rebah.
Saya terpaksa angkat telefon…
tenangkan diri
dan hubungi Niki,
hubungi Joe dan Tara dalam panggilan persidangan,
beritahu mereka dari 3,000 km jauhnya
yang anak kami dah mati.
Panggilan paling teruk dalam hidup saya.
AYAH GABBY
Saya ingat pada 19 September,
saya terima panggilan mengatakan
saya takkan dapat jumpa Gabby lagi.
Saya tak ingat apa-apa.
IBU TIRI GABBY
Hari yang paling teruk dalam hidup kami.
Selalu fikir saat-saat akhirnya.
Saya pasti dia takut.
Setiap kali dia takut, dia hubungi saya atau Jim, awak atau Niki.
Jadi…
Saya tak tahu dia panggil siapa.
Saya buka pintu gelangsar belakang,
sebab budak-budak duduk di luar semasa panggilan.
Saya suruh semua masuk.
Saya nak beritahu sendiri kepada anak-anak.
Perasaan paling teruk yang saya pernah rasa.
Saya betul-betul tak dapat tahan perasaan.
Saya pun tak tahu jika betul-betul dapat terima.
Itu kali pertama saya nampak anak-anak perempuan menangis.
Mereka tahu kakak mereka takkan kembali.
Saya dapat mesej daripada wartawan.
Dia kata, "Awak dah tengok berita?"
Hati saya luluh.
Dia kata, "Mereka jumpa mayat."
Itu kali pertama dalam hidup saya betul-betul tergamam.
Saya tak pernah rasa begitu.
Paling menyakitkan, ia bukan kehilangan.
Tapi nyawa seseorang diragut.
Orang lain buat keputusan yang mereka ada hak
untuk rampas orang yang anda sayang daripada hidup anda selamanya.
Berita tergempar malam ini tentang kehilangan Gabby Petito…
Saya menonton siaran berita.
Berita tergempar disiarkan, mengatakan mayatnya sudah dijumpai.
Saya sangat sedih.
BEKAS KEKASIH GABBY
Dia cinta pertama saya.
Apabila berita tersebar
bahawa mayatnya sudah dijumpai,
Saya tak tahu nak fikir apa.
Saya cuma nak tutup TV atau bangun,
anggap semuanya hanya mimpi buruk.
Sebaik jumpa mayat Gabby,
siasatan terus diperluaskan.
Sekarang kami alihkan fokus kepada siapa suspek,
mula mengumpul bukti
supaya kami boleh buat dakwaan bagi kes ini.
27 OGOS
Kami tahu pada 27 Ogos,
kira-kira pukul satu,
Brian dan Gabby di restoran di Jackson yang dipanggil Merry Piglets.
Ada wanita kata dia nampak
Gabby dan Brian sedang bertengkar.
Brian kelihatan sangat bengang.
Saya boleh katakan dia marah.
Mereka bangun dengan tiba-tiba, berjalan keluar dari restoran.
Gabby sangat sedih. Dia menangis.
1.45 TENGAH HARI
Apabila terima panggilan pada 27 hari bulan,
saya terfikir, jika saya jawab panggilan itu,
saya boleh tolong atau mungkin dia akan selamat.
Selepas itu, mereka pergi ke Whole Foods dan dirakam dalam kamera.
Sebaik mereka keluar,
mereka mula naik ke utara ke kawasan Spread Creek dari Jackson.
Video Bethune menunjukkan van putih di tepi jalan
di antara 6.00 dan 6.30 petang.
Semasa kami lalu van itu,
ia nampak sangat gelap, tertutup.
Saya andaikan mereka keluar mendaki
atau menikmati suasana luar.
Lebih kurang 7.15 malam,
dia hantar mesej terakhir kepada ibunya.
KAMU NAK BERPISAH?
dan mengatakan dia lebih untung buat video sebagai pengembara van wanita solo.
Kami dapat periksa penggunaan komputernya.
Sekitar 8.30 malam, dia pindahkan fail komputer pada pemacu kerasnya.
Kami percaya dia masih hidup pada masa itu
kerana fail itu adalah fail video
dan konsisten dengan corak kelakuannya sebelum ini.
Keesokan harinya,
kami tiada maklumat menunjukkan Gabby masih hidup.
Kami dapat periksa semua perantinya
seperti telefon dan komputernya.
Ketika itu, tiada lagi perubahan.
Siasatan mendapati Brian bunuh Gabby
dan pindahkan mayatnya ke tempat ia ditemui.
28 OGOS
Pada 28 hari bulan,
Brian keluar dari kawasan Spread Creek
dan mendaki ke utara menuju ke kawasan perkhemahan Teluk Colter.
TELUK COLTER 28 OGOS
Dalam perjalanan, dia ambil gambar.
Gambar pemandangan, tapi dia juga ambil banyak gambar
tulang haiwan yang dah mati.
Pada 29 hari bulan,
data menara telefon bimbit yang menunjukkan pada 1.20 petang,
dia hubungi ibunya, Roberta dengan tempoh panggilan selama 55 minit.
Kemudian, ayahnya hubungi peguam.
Mereka terus terima panggilan antara satu sama lain
hingga 3.30 petang.
Maklumat daripada syarikat telefon menunjukkan semasa Brian mendaki,
mesej teks dihantar ke telefon Gabby.
yang berada di kawasan Spread Creek.
SAYA DUDUK DI DEPAN PUSAT PELAWAT
TAK SABAR NAK TENGOK GUNUNG! HARAP AWAK BAWA DRON KE SINI
Hai, saya Miranda Baker.
Pada 29 Ogos,
saya dan kekasih tumpangkan Brian di Taman Negara Grand Teton.
Pukul 5.55 pada 29 hari bulan,
Brian ditumpangkan oleh Miranda Baker.
Mereka tumpangkan dia ke selatan menuju Jackson.
Sekitar jam 6:30 atau 6:45, Brian ditumpangkan oleh Norma Jean.
Dia menghantarnya hingga pintu masuk tapak Spread Creek,
tempat dia tinggalkan van.
TAK SANGKA AWAK DAPAT MESEJ SAYA. BOLEH JEMPUT ESOK?
Mesej ke telefon Gabby tak dibaca sehingga Brian kembali
ke kawasan Spread Creek, di mana telefon Gabby ditinggalkan.
Aktiviti mesej antara dua telefon dibalas hampir serta-merta.
Brian pegang kedua-dua telefon dan bercakap sendirian.
Jelas sekali, dia cuba mencipta alibi.
30 OGOS
Pada 30 Ogos, Brian bertolak dari Wyoming untuk kembali ke Florida.
RAKAMAN BRIAN MEMANDU VAN
Mesej dihantar daripada telefon Gabby ke telefon ibunya,
meminta ibunya bercakap dengan datuk,
sebab datuk telah hubungi Gabby.
Dia berhenti di beberapa stesen minyak.
Melalui rekod kad kredit, kami tahu dia guna kad debit Gabby
untuk bayar minyak.
Dalam perjalanan, terdapat transaksi Zelle,
daripada Gabby kepada Brian
ANDA HANTAR DUIT MELALUI ZELLE
Isinya, "Selamat tinggal, Brian. Saya takkan minta apa-apa lagi,"
kemudian pindahkan $700 daripada akaun Gabby ke akaun Brian.
Kita tahu Gabby dah mati dan Brian sedang guna pelbagai peranti
untuk hantar kepada dirinya.
Kes yang asalnya ialah orang hilang…
DIKEHENDAKI FBI
…dia kini pelarian persekutuan.
DIANGGAP BERSENJATA DAN BERBAHAYA
Pada 23 September,
waran tangkap persekutuan dikeluarkan untuk Brian.
Dia mungkin ada pistol, bukan?
Ya.
Peluang terakhir! Keluar sekarang, tunjukkan diri!
Berita tergempar. Pihak berkuasa keluarkan waran tangkap terhadap Brian.
FBI sedang meminta bantuan orang awam untuk mencarinya.
Kami menerima lebih 4,000 petunjuk yang disalurkan kepada FBI sahaja.
Ada orang tunjuk ini di YouTube.
Seseorang menundukkan kepalanya ke atas dan ke bawah, dalam video ini.
Ramai orang kata rupa lelaki ini serupa dengan Brian Laundrie.
Wanita yang ambil gambar ini berkata
dia lari ke hutan ketika kereta polis lalu.
Brian Laundrie mungkin dilihat di Ocala, Florida.
Dog The Bounty Hunter sertai pencarian Brian Laundrie.
Saya tahu budak itu kenal saya. Mungkin salah seorang peminat.
Kami dapat bau jejak… Kami dapat bau, habislah dia.
Untuk mengetahui apa yang berlaku seterusnya,
kami perlu jejaki semula langkah Brian.
Pada pagi 14 September,
tiga hari sebelum ibu bapa Brian laporkan kehilangannya kepada polis,
kami dapat tahu seseorang tinggalkan kereta di taman
buat tempoh yang lama.
Mereka laporkannya kepada Jabatan Polis North Port.
Nombor plat kereta diperiksa dan didapati
ia kereta milik Laundrie.
Selepas dapat tahu kereta itu disaman…
Laundrie ambil kereta itu dari taman dan memandu pulang.
Adakah ini Mustang?
Mana Gabby?
Mereka maklumkan penguatkuasa di taman tempat kenderaan itu ditemui
ialah salah satu tempat pendakian kegemaran Brian.
Kami dapat tahu Brian beritahu keluarganya yang dia pergi mendaki
untuk melegakan tekanan akibat tentangan orang ramai
yang berkumpul di luar rumah mereka.
Kami mahu jawapan!
Dia bawa beg galas penuh peralatan mendaki, khemah dan makanan.
Mereka percaya dia akan kembali.
Brian selalu mendaki gunung
dan duduk di hutan beberapa hari.
TAMAN ALAM MYAKKAHATCHEE CREEK
Sebab itulah keluarga Laundrie tak hubungi polis tentang kereta itu,
sebab mereka percaya yang dia akan pulang.
Polis kini mengaku mereka hilang jejak Brian Laundrie
selepas mereka keliru antara dia dengan ibunya.
POLIS NORTH PORT KATA IBU DAN BRIAN ADA TUBUH SERUPA!
BRIAN PASTI TAK SUKA!!
YA, SEMUA ORANG KETAWA SEBAB TAK SAMA LANGSUNG
PENDEK, TEMBAM DAN PINGGUL BESAR!
ATAU PENDEK PEDAS BERBENTUK PEAR!
TOPINYA MUNGKINLAH!
HEBATNYA PENGAWASAN MEREKA
Pada 18 September,
kami mula mencari Brian di taman tempat Mustang ditemui.
Bukan pencarian yang mudah.
Myakkahhatchee dan Rizab Carlton
mencipta satu taman gergasi.
Lebih kurang 100 km persegi, jadi lebih 20,000 ekar.
Awak akan nampak denai di sana,
tapi laluan ini akan bercantum.
Kami bekerjasama dengan polis negeri dan rakan kongsi tempatan.
Ada agensi sukarela.
Pasukan dua cari separuh daripada Daerah Sarasota.
Semua orang mahu terlibat dalam pencarian ini.
Kami guna dron untuk mengesan sebarang aktiviti yang dilihat,
mungkin pembalut di tanah atau tanda haba.
Kami ada anjing yang mencium bau,
tapi ia diserang oleh aligator.
Kami juga mengalami hujan berminggu-minggu,
jadi taman itu dibanjiri sepenuhnya
dan di kawasan pencarian,
airnya separas pinggang atau ke dada.
Ada orang melaluinya berminggu-minggu untuk mencari Brian.
20 OKTOBER
BRIAN HILANG SELAMA 37 HARI
Pada 20 Oktober,
pengurus taman membuka taman kepada orang ramai.
Taman telah ditutup sebelum ini kerana banjir.
Kami dimaklumkan yang keluarga Laundrie akan pergi ke taman
sebaik saja dibuka untuk cari Brian.
Pihak berkuasa juga pergi ke sana.
Keluarga Laundrie mula mencari kira-kira pukul 7.00 pagi.
Mereka tahu tempat anak mereka suka mendaki.
Mereka tahu tempat perkhemahannya.
Ketegangan dapat dirasakan.
Mereka tak beremosi.
Kira-kira sejam selepas pencarian,
Chris Laundrie jumpa beg kalis air milik Brian.
Empat puluh lima minit selepas itu,
mayat Brian ditemui.
Lebih kurang 1.7 km dari tempat dia letak kereta.
Barang-barangnya masih ada.
Bajunya masih ada.
Kasutnya pun sama.
Tapi mayatnya sudah reput sepenuhnya hingga ke tulang.
LAPORAN AUTOPSI SISA RANGKA
Laporan autopsi mendapati punca kematian
ialah bunuh diri dengan luka tembakan ke kepala.
Ibu bapanya jumpa mayatnya.
Saya terkejut.
Tak percaya. Ingatkan itu berita palsu.
Saya fikir, "Apa maksud awak? Mengarut."
Sejujurnya, saya marah.
Saya cuma mahu jawapan.
Apabila jumpa mayatnya, jawapan itu sudah tiada.
Saya tahu anda ada banyak soalan, tapi kami belum ada semua jawapan.
EJEN KHAS FBI TAMPA
Kami sedang berusaha untuk dapatkan jawapan itu.
Di dalam beg kalis air itu ialah gambar Brian dan Gabby.
Ada juga buku nota kalis air yang Brian tulis.
Dia tulis banyak surat kepada keluarganya
untuk mengatakan dia sayang mereka dan ucapkan selamat tinggal.
SAYA BUNUH DIRI DI TEPI SUNGAI INI
DENGAN HARAPAN DIMUSNAHKAN HAIWAN
Ada cerita dalam surat tersebut
menjelaskan peristiwa yang berlaku kepada Gabby.
TRAGEDI INI MENGEJUT.
BERGEGAS BALIK KE VAN, CUBA MENYEBERANG SUNGAI.
DENGAR PERCIKAN DAN JERITAN. HAMPIR TAK NAMPAK.
DIA HAMPIR TAK BERNAFAS, TERCUNGAP-CUNGAP…
DIA KESEJUKAN. SUHU MULA TURUN.
KETIKA TARIK GABBY KELUAR DARI AIR, DIA TAK MAMPU BERITAHU APA YANG SAKIT.
SEMASA MENDUKUNGNYA, DIA TERUS MERINTIH.
BERBARING DI SEBELAHNYA, DIA BERSUARA KETIKA MENGGIGIL KUAT,
TERCUNGAP-CUNGAP KESAKITAN DAN MINTA IA DIHENTIKAN.
SAYA AKHIRI NYAWANYA. SAYA FIKIR IA TINDAKAN BELAS KASIHAN.
TAPI MULAI SAAT SAYA MEMUTUSKAN UNTUK HILANGKAN KESAKITANNYA,
SAYA SEDAR TAK DAPAT HIDUP TANPA DIA.
Tiada satu pun pengakuannya adalah benar
berdasarkan autopsi Gabby.
Satu-satunya punca kematiannya ialah dicekik,
tak serupa langsung dengan nota itu.
SAYA MINTA MAAF KEPADA KELUARGANYA.
Brian tulis dalam suratnya, dia ingin datang ke New York,
datang ke Long Island untuk bersemuka dengan saya
dan mengaku perbuatannya
supaya kami boleh bunuh dia.
Saya rasa pelik yang dia tulis di situ,
"Jangan libatkan ibu bapa saya. Mereka tak buat salah."
Saya rasa surat Bakarkan Selepas Dibaca daripada Roberta menjijikkan.
Saya sayang ibu saya,
tapi saya sangat risau jika dia hantar surat begitu.
Kali pertama kami lihat surat itu,
kami sangat terkejut dan marah, bagaimana dia boleh menulis…
surat ini?
Sungguh menjijikkan.
Buat saya rasa nak muntah.
Dia beritahu Brian,
"Saya akan bawa penyodok untuk kebumikan mayat"?
Wah!
Kami masih tak tahu sejauh mana penglibatan ibu bapa Brian.
Yang kami tahu, pada 29 Ogos,
Brian buat banyak panggilan kepada ibu bapanya.
Mereka saling berhubung beberapa kali.
Kami tahu dia beritahu mereka Gabby sudah tiada
dan dia perlukan peguam.
Kami dapat tahu Brian buat panggilan dalam keadaan cemas
kepada ibu bapanya mengatakan Gabby sudah mati
dan dia perlukan bantuan.
Ketika itu, ibu bapanya hantar wang kepada peguam.
Mereka hubungi peguam, beri bayaran besar,
kata mereka tak tahu apa-apa selain Gabby sudah tiada.
Maaf, kami tak tahu.
Mereka buang $25,000 hasil titik peluh
untuk upah peguam dari Wyoming?
Selepas itu kata tak tahu Gabby di mana?
Sungguh mengarut. Itu sudah pasti.
Saya tak rasa jumlah wang mereka bayar untuk peguam
untuk tuduhan yang kurang daripada membunuh.
Kami tahu ketika itu, kami takkan dapat jawapan
yang kami harapkan,
sebab hanya dua orang yang tahu peristiwa sebenar
yang kini sudah tiada.
Tanggapan baik saya tentang Brian telah hancur sepenuhnya.
Dia buat sesuatu yang teruk.
Tak dapat dimaafkan.
Saya kawan Brian,
tapi saya juga rapat dengan Gabby.
DIA MENYENTUH DUNIA
Saya sentiasa teringat keluarganya.
Saya sedih setiap hari.
Saya boleh senyum, tapi kesakitan itu sentiasa ada.
- Tak pernah hilang. - Tak.
OKTOBER 2022
Kami akan melawat Tetons dan Spread Creek.
Kami nak pergi tengok.
Kami bersama-sama buat keputusan untuk melawat tempat itu,
lokasi Gabby ditemui.
Kami nak bawa adik-beradik Gabby.
Kami juga bawa Jackson dan Rose.
Sebaik saya mendarat, saya terus menyebut, "Oh, Tuhan."
Tempat itu amat indah.
Kami berada di Spread Creek.
Hari yang indah.
Kami akan pergi ke tempat itu.
Sebaik tiba di tempat Gabby berada,
anda boleh rasa kehadiran dan rohnya di sana.
Saya tahu.
Sayang awak, Gabs.
Segar dan baharu.
Satu detik yang indah.
Saya bawa abu Gabby.
Anak-anak berjalan-jalan dan jumpa kawasan berbeza
untuk buang abu Gabby.
- Ibu, kami dapat buat. - Baiklah.
Saya dan adik Gabby buat bersama-sama.
Sangat sukar,
tapi itulah
yang Gabby mahukan.
Luka kami sembuh bersama-sama.
Kami rasa rapat dengan Gabby pada hari itu.
Saya ada gambar.
Ada satu orb besar muncul di tengah.
Tak tahu jika orang percaya, tapi ada orb
dan saya tahu Gabby bersama kami.
Walaupun kehilangan Gabby,
ramai orang lain telah diselamatkan kerana dia.
Kami dapat mesej mengatakan,
"Hei, cerita Gabby buat saya tinggalkan teman lelaki saya.
Saya minta bantuan dan buat apa yang termampu."
Amat indah dan menyentuh hati.
Kami mengasaskan Yayasan Gabby Petito.
Kami mahu membentuk kesedaran
tentang bahaya dan petanda keganasan rumah tangga,
lebih kesedaran,
pencegahan.
Mereka cari bantuan. "Saya akan pergi laman web Gabby Petito,
halaman yayasan.
Bagaimana? Saya perlu bantuan."
Ada butang bantuan pada halaman itu.
Anda boleh klik dan melihat sumber bantuan yang betul.
Kisah ini unik,
tapi saya ingin katakan, ada ramai orang lain hilang dan…
Mereka juga penting.
Jadi, kerja saya penting.
Nyawa mangsa penting.
Saya dah bercakap dengan banyak keluarga
yang masih mencari orang tersayang yang hilang
dan itu sangat menyedihkan.
Kisah Petito memperbaharui perdebatan tentang kes yang dapat perhatian,
dan media lebih menggemari wanita kulit putih yang hilang.
Bayangkan lelaki, wanita dan kanak-kanak
dalam komuniti Gabby Petito hilang.
Sejak sepuluh tahun lalu, lebih daripada 700 orang asli
telah hilang tapi tiada tindakan.
Apabila seorang wanita kulit putih hilang,
satu dunia beri perhatian.
Apabila saya dengar, reaksi awal saya tak positif.
Mereka kata warna kulit Gabby puncanya.
Saya terkejut.
Saya tak kata Gabby Petito tak penting.
Saya maksudkan sifat keterlaluan dalam media
apabila wanita kulit putih hilang, manakala tiada liputan
apabila Hitam, Perang dan wanita Orang Asli hilang.
Kemudian, saya mula selidik.
FBI ada lebih 89,000 kes orang hilang aktif
hujung tahun lepas.
Seramai 45 peratus daripadanya kulit berwarna
dan hanya sebahagian kecil kes itu disiarkan dalam berita.
Media sangat berkuasa.
Apabila semua orang tahu wajah mereka, perubahan besar dapat dibuat.
Rang undang-undang keganasan rumah tangga diusulkan dengan sokongan besar,
termasuk sokongan ibu bapa Gabby Petito.
Anda tak patut takut dengan orang anda sayang.
Ibu bapa Petito di Capitol Hill, Utah, menyokong Undang-undang Senat 117,
memerlukan polis untuk tanya 11 soalan
untuk menentukan jika pasangan berisiko dicederakan atau dibunuh.
Jika penilaian kematian ini yang telah saya fahami
sejak beberapa minggu lepas digunakan dalam kes Gabby,
jika ia digunakan, saya percaya dia pasti hidup hari ini.
Masih sukar untuk kami terima yang Gabby sudah tiada lagi.
Saya harap kami buat dia bangga
dan dia melihat kami sekarang,
"Terima kasih kerana jadi suara saya."
Setiap kali saya sedih sebab rindukan dia,
saya dengar suaranya dalam kepala, "Ibu, saya okey. Berhenti."
Dia cuma mahu saya untuk berseronok dan hidup.
Perkara itu sangat penting.
Sebelum saya jumpa Gabby,
saya terlibat dalam hubungan yang toksik.
Gabby yang yakinkan saya, saya layak dapat lebih baik.
Saya memilih untuk menjalani hidup, sebab itu yang Gabby mahu saya buat.
Saya okey. Dia pasti bangga.
Gabby sangat menikmati kehidupan.
Kehidupan gembira,
berani
dan terbaik untuk dilalui.
Saya sangat bangga dengan dia.
Dia beri inspirasi kepada kami untuk jadi lebih baik setiap hari.
PADA 19 OGOS 2021, GABBY PETITO LANCARKAN SALURAN KEHIDUPAN VAN YOUTUBE
DAN SIARKAN SATU-SATUNYA VIDEONYA.
SEBELUM KEMATIANNYA, VIDEO ITU KURANG 500 TONTONAN.
HARI INI, VIDEO GABBY MENDAPAT LEBIH 7 JUTA TONTONAN.
KEHIDUPAN VAN MEMULAKAN KEMBARA VAN KAMI
DI AMERIKA SYARIKAT, HAMPIR SEPARUH WARGA WANITA
MENGALAMI KEGANASAN DISEBABKAN PASANGAN MEREKA DALAM HIDUP.
JIKA SESIAPA MENGALAMI KEGANASAN RUMAH TANGGA,
MAKLUMAT DAN BANTUAN BOLEH DIDAPATI DI WANNATALKABOUTIT.COM.
SEHINGGA KINI, TIADA TUDUHAN JENAYAH DIFAILKAN TERHADAP KELUARGA LAUNDRIE.
PADA 2022, KELUARGA PETITO-SCHMIDT MEMFAILKAN SAMAN KEMATIAN TIDAK WAJAR
KES INI DISELESAIKAN DENGAN PAMPASAN PADA TAHUN 2024.
KELUARGA LAUNDRIE, MELALUI PEGUAM MEREKA, ENGGAN MEMBERIKAN KOMEN.
Terjemahan sari kata oleh NH Azizan